# யூலிசெசு (விண்கலம்)

## விண்கலம்

இந்த விண்கலத்தை ஐரோப்பிய விண்வெளி முகமை(எசா) வடிவமைத்தது; செருமானிய விமானக் குழுமமான தோர்னியர் சிசுட்டம்சு கட்டியமைத்தது. கல உடல் தோராயமாக 3.2மீட்டர் × 3.3 மீட்டர் × 2.1 மீட்டர் (10.5 அடி × 10.8அடி× 6.9 அடி ) அளவுடன் ஒரு பேழையாக இருந்தது. . இந்த பேழையில் 1.6 மீட்டர் (5 அடி) கிண்ண உணர்சட்டமும் கதிரியக்க ஓரகத்தி வெப்ப மின்னாக்கி மின் வாயிலும் பொருத்தப்பட்டுள்ளன. பேழை இரைச்சல், அமைதிப் பிரிவுகளாக இரண்டாகப் பிரிக்கப்பட்டது. மின்னாக்கி வாயில் இரைச்சல் நிறைந்த பகுதியிலும் , மின்னணு கருவிகள் அமைதியான பிரிவிலும் அமைந்தன. குறிப்பாக கதிர்வீச்சு இருமுனையத்துக்கான ஆயத்தங்கள் போன்ற " மிகுந்த இரைச்சல் " கூறுகள் கட்டமைப்பிற்கு வெளியே முழுமையாக பொருத்தப்பட்டன , மேலும் பேழை ஒரு பாரடே கூண்டாகச் செயல்பட்டது.  
*யூலிசெசு* அதன் z - அச்சில் தற்சுழற்சியில் நிலைப்புறுத்தப்பட்டது , இது கிண்ண உணர்சட்டத்தைன் அச்சுடன் தோராயமாக ஒன்றுகிறது. இந்த அச்சை மணித்துளிக்கு 5 சுழல்வு வீதத்துடன் நிலைப்புறுத்த, மின்னாக்கி விப் உணர்சட்டங்களும் கருவிச் சட்டமும் வைக்கப்பட்டன. உடலுக்குள் ஒரு ஐதரசைன் எரிபொருள் தொட்டி இருந்தது. இந்த ஐதரசைன் ஒருபடி எரிபொருள் வியாழனுக்கு உள்வரும் தடவழித் திருத்தத்துக்குப் பயன்படுத்தப்பட்டது , பின்னர் தற்சுழல் அச்சை புவிப்பக்கம் அதன் உணர்சட்டம் நோக்கித் திருப்பமட்டும் பயன்படுத்தப்பட்டது . விண்கலம் இரண்டு தொகுதிகளில் எட்டு உந்துபொறிகள் மூலம் கட்டுப்படுத்தப்பட்டது. சுழற்சி அல்லது பக்கவாட்டு இயக்கத்துக்கு நேரக் களத்தில் பொறிகள் துடிக்க வைக்கப்பட்டன. நான்கு சூரிய உனரிகள் திசைவைப்பைக் கண்டறிந்தன. சிறந்த திசைவைப்புக் கட்டுப்பாட்டிற்காக எசு - பட்டை உணர்சட்டம் ஈட்டம் சற்று விலகிய அச்சில் பொருத்தப்பட்டது. இந்த விலக்க நகர்வு விண்கலத் தற்சுழற்சியுடன் இணைந்து விண்கலத்தில் பெறப்படும்போது புவியிலிருந்து பரவும் கதிரலைக் குறிகைக்கு ஒரு வெளிப்படையான ஆலைவை அறிமுகப்படுத்துகிறது. இந்த அலைவின் வீச்சும் தறுவாயும் புவியின் திசையுடன் தொடர்புடைய சுழற்சி அச்சின் திசைமாற்றத்தின் விகிதத்தில் அமைந்தன. ஒப்பீட்டுத் திசைவைப்பைத் தீர்மானிக்கும் இந்த முறை கூம்பு அலகீடு என்று அழைக்கப்படுகிறது , மேலும் இது தொடக்கநிலை வீவாணிகளால் இலக்குகளின் தானியங்கி கண்காணிப்புக்கு பயன்படுத்தப்பட்டது , மேலும் தொடக்க கால அகச்சிவப்பு வழிகாட்டல் ஏவுகலங்களிலும் இது மிகவும் பொதுவானதாக அமைந்தது  
இந்த விண்கலம் புவித்ரும் கட்டளைகளுக்கு எசு - பட்டையையும் புவிசெல்லும் தொலையளவியல் கட்டளைகளுக்கு இரட்டை மிகைமையுள்ள 5 - வாட் செலுத்திலங்கியையும் பயன்படுத்தியது. விண்கலம் அறிவியல் தகவலை அனுப்ப, எக்சுப் பட்டையைப் பயன்படுத்தியது ஜனவரி 2008 இல் கடைசியாக மீதமுள்ள TWTAs க்கள் தோல்வியடையும் வரை இரட்டை மிகைமை 20 வாட் TWTAs களைப் பயன்படுத்தி புவிசெல் தொடர்பை மட்டுமே.(மற்ற விண்கலக் கிண்ண்ங்களின் காசெகிரெய்ன் ஊட்டங்களைப் போலல்லாமல்) செய்தது. இரண்டு அலைப்பட்டைகளும் முதன்மைக் குவிய ஊட்டங்களுடன் கிண்ண உணர்சட்டத்தைப் பயன்படுத்தின.  
இரட்டை நாடா பதிவைகள் ஒவ்வொன்றும் தோராயமாக 45 மெகாபிட் திறன் கொண்டவை, முதன்மை, நீட்டிக்கப்பட்ட பணிக் கட்டங்களில் பெயரளவு எட்டு மணி நேரத் தகவல்தொடர்பு அமர்வுகளுக்கு இடையில் அறிவியல் தரவை சேமித்து வைத்தன.  
இந்த விண்கலம் உள் சூரிய மண்டலத்தின் வெப்பமும் வியாழனின் தொலைவிடக் குளிரும் தாங்கும் வகையில் வடிவமைக்கப்பட்டுள்ளது. விரிவான போர்வையும் மின் சூடாக்கிகளும் வெளிப்புறச் சூரிய மண்டலத்தின் குளிர்ந்த வெப்பநிலையிலிருந்து ஆய்கலத்தைப் பாதுகாத்தன.  
பல கணினி அமைப்புகள் ( மையச் செயலகங்கள் / நுண்செயலிகள்/ தரவு செயலாக்கிகள் போன்றன) பல அறிவியல் கருவிகளில் பயன்படுத்தப்படுகின்றன , இதில் பல வன் கதிர்வீச்சு RCA CDP1802 நுண்செயலிகளும் அடங்கும். ஆவணப்படுத்தப்பட்ட 1802 பயன்பாட்டில், COSPIN கருவியில் இரட்டை மிகைமை 1802 நுண்செயலிகளும், GRB, HI - SCALE, SWICS, HSWOPS, URAP ஆகிய கருவிகளில் ஒவ்வொன்றிலும் குறைந்தது 1802 நுண்செயலி ஒன்றும், மற்ற இடங்களில் இணைக்கப்படும் பிற நுண்செயலிகளும் அடங்கும்.  
ஏவுதலின் போது மொத்த பொருண்மை 371 kg (818 lb) ஆகும் , இதில் 33.5 kg அளவான ஐதரசைன் எரிபொருள் திசைவைப்புக் கட்டுப்பாட்டுக்கும் வட்டணைத் திருத்தத்துக்கும் பயன்படுத்தப்பட்டது.